ZAPISNIK BR. 36.

od 25.03.2024.

Sastavljen na sjednici Upravnog vijeća Ljekarni Koprivnica dana 25.03.2024.g. u prostorijama Ljekarni Koprivnica, Braće Radić 2 - potkrovlje.

Prisutni članovi U.V.: Dragutin Korošec, Irena Bogdanić, Anica Lukačić Sić, Ida Kovač Očenašek, Mirjana Smok i ravnateljica Irena Hadelan.

.

Predsjednik je pozdravio sve prisutne i predložio slijedeći :

DNEVNI RED:

1. Verifikacija zapisnika br. 35 od 28.02.2024. g.
2. Donošenje Odluke o rasporedu dobiti
3. Usporedba Financijskog plana s realizacijom za 2023.g.
4. Donošenje Odluke o prihvaćanju Izvještaja o radu za 2023.g.
5. Donošenje Odluke o prihvaćanju Izvješća ravnateljice o poslovanju za veljaču 2024.g.
6. Donošenje odluke o isplati razlike plaće za spremačicu do iznosa minimalne plaće
7. Informacije o novim zakonskim propisima i njihov utjecaj na Ljekarne Koprivnica.
8. Razno.

Dnevni red je jednoglasno prihvaćen i prešlo se na prvu točku.

**Ad. 1.**

Predsjednik U.V. je rekao da su svi u sazivu dobili Zapisnik br. 35. i pita da li se slažu s istim. Nije bilo primjedbi na zapisnik pa su članovi U.V. jednoglasno su donijeli:

ZAKLJUČAK

Verificiran je Zapisnik br. 35 od 28.02.2024. g. (Prilog Ad.1).

**Ad. 2.**

Predsjednik je rekao da je napravljen završni račun, te treba donijeti odluku o knjiženju dobiti, do sada je bio običaj da se dobit knjiži na konto neraspoređena dobit, tako su se i sada svi članovi jednoglasno složili s prijedlogom ravnateljice o rasporedu dobiti i donijeli:

ODLUKU

o rasporedu dobiti za 2023. godinu

I

Prihvaća se prijedlog ravnateljice da se dobit poslovanja nakon oporezivanja u iznosu od 135.919,57 eura rasporedi u neraspoređenu dobit.

**Ad. 3.**

Prelaskom na točku tri, predsjednik je dao riječ ravnateljici da iznese podatke o izvršenju Financijskog plana s realizacijom za 1-12/2023.g. (Prilog Ad. 3)

Ravnateljica je prošla podatke u strukturi prihoda i rashoda koji su uspoređeni realizacija s planom za 2023.g. Vidljivo je da je realizacija u strukturi prihoda veća za 6%, a u strukturi rashoda veća je realizacija za 5%, dok je indeks dobiti 165.

Nakon usporedbe financijskog plana s realizacijom članovi U.V. donijeli su jednoglasno:

ODLUKU

Prihvaćaju se Podaci o izvršenju Financijskog plana za 1-12/2023. godinu. (Prilog Ad.3.)

**Ad. 4.**

Predsjednik je rekao da su svi dobili u sazivu Izvještaj o radu za 2023. godinu (Prilog Ad. 4.), te je pitao da li ima tko kakvo pitanje, kako nije bilo pitanja ni nejasnoća članovi Upravnog vijeća jednoglasno su donijeli:

ODLUKU

o prihvaćanju Izvještaja o radu za 2023. godinu

Upravno vijeće Ljekarni Koprivnica nakon izlaganja ravnateljice i predsjednika U.V. po Izvješću o rezultatima poslovanja i podnesenom Izvještaju o radu za 2023. godinu, donijelo je jednoglasno Odluku o prihvaćanju Izvještaja o radu Ljekarni Koprivnica za 2023. godinu, urbroj: 2137-110-24-47 od 25.03.2024.g.

**Ad. 5.**

Prelaskom na točku pet predsjednik je dao riječ ravnateljici da iznese poslovanje za veljaču.

Nakon iznošenja ravnateljice o poslovanju i uspoređivanja s prošlim razdobljima članovi U.V. su jednoglasno donijeli:

ODLUKU

Prihvaća se Izvješće ravnateljice o poslovanju za veljaču 2024.g.

Ad. 6.

Ravnateljica je upoznala sve prisutne da je minimalna plaća od 01.01.2024.g. porasla na 840,00 eura, a naša spremačica prema dosadašnjem koeficijentu ima manju plaću od minimalne i tako joj je isplaćena za siječanj i veljaču, pa predlaže Upravnom vijeću da donesu odluku o povećanju plaće do minimalne dok ne uredimo Pravilnik o plaćama, naknadama plaća i drugim materijalnim pravima radnika.

Predsjednik je dodao da je već razgovarao na županiji oko plaća, a ravnateljici veli da ćemo još pričekati prijedlog UPUZ-a i da će na županiji pripremiti zajednički Pravilnik o plaćama… za Ljekarne u Koprivnici i Križevcima.

Članovi Upravnog vijeća su jednoglasno donijeli:

ODLUKU

o isplati razlike plaće za spremačicu do iznosa minimalne plaće

I

Upravno vijeće Ljekarni Koprivnica nakon izlaganja ravnateljice i upozorenja da prema Pravilniku o plaćama, naknadama plaća i drugim materijalnim pravima radnika, spremačica ima manju bruto plaću od plaće određene Uredbom Vlade RH o visini minimalne plaće za 2024. godinu, te će joj se isplatiti razlika za mjesece u kojima je bila manja isplata.

Ad. 7.

Ravnateljica veli da je povećana naknada za dežurstvo za 36% i naknada po Rp, pa predlaže da i mi povećamo za dežurstvo Mariji Hajdinjak, predsjednik se složio da se poveća dežurstvo i njoj za isti postotak.

Nakon čega su članovi Upravnog vijeća jednoglasno donijeli:

ODLUKU

O prihvaćanju povećanja za dežurstvo Ljekarni Mariji Hajdinjak, mag.pharm. na iznos od 245,00 eura s primjenom od 01. ožujka 2024. godine.

Ad. 8.

Pod točkom razno nitko nije ništa imao, pa je sjednica zaključena u 16,15 sati.

Zapisničar: Predsjednik Upravnog vijeća:

Radmila Kolarek mr.sc. Dragutin Korošec, dr.med.vet.